Návrh smernice Európskeho Parlamentu a Rady ktorou sa mení a dopĺňa smernica 2001/18/ES o zámernom uvoľnení geneticky modifikovaných organizmov do životného prostredia, pokiaľ ide o výkon vykonávacích právomocí prenesených na Komisiu /* KOM/2006/0920 v konečnom znení - COD 2006/0296 */





Brusel, 22.12.2006 KOM(2006) 920 v konečnom znení 2006/0296 (COD) Návrh SMERNICE EURÓPSKEHO PARLAMENTU A RADY ktorou sa mení a dopĺňa smernica 2001/18/ES o zámernom uvoľnení geneticky modifikovaných organizmov do životného prostredia, pokiaľ ide o výkon vykonávacích právomocí prenesených na Komisiu (predložený Komisiou) 2006/0296 (COD) Návrh SMERNICE EURÓPSKEHO PARLAMENTU A RADY ktorou sa mení a dopĺňa smernica 2001/18/ES o zámernom uvoľnení geneticky modifikovaných organizmov do životného prostredia, pokiaľ ide o výkon vykonávacích právomocí prenesených na Komisiu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 95, so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], so zreteľom na stanovisko Výboru regiónov[3], konajúc v súlade s postupom ustanoveným v článku 251 zmluvy[4], keďže: (1) Smernica Európskeho parlamentu a Rady 2001/18/ES[5] stanovuje, že niektoré opatrenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[6]. (2) Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou pre opatrenia so všeobecnou pôsobnosťou, ktorých cieľom je zmeniť a doplniť nepodstatné prvky základného aktu prijatého podľa postupu uvedeného v článku 251 zmluvy, vrátane zrušenia alebo doplnenia niektorých z týchto prvkov. (3) V súlade so spoločným vyhlásením Európskeho parlamentu, Rady a Komisie[7] týkajúcim sa rozhodnutia 2006/512/ES sa musia akty, ktoré sú už účinné, upraviť v súlade s uplatniteľnými postupmi s cieľom nahradiť regulačný postup stanovený v článku 5 rozhodnutia 1999/468/ES regulačným postupom s kontrolou vždy, keď ide o opatrenia patriace do jeho oblasti pôsobnosti. Uvedené vyhlásenie obsahuje zoznam aktov, ktoré je potrebné prioritne upraviť vrátane smernice 2001/18/ES. (4) Je potrebné predovšetkým preniesť právomoci na Komisiu, aby zmenila a doplnila niektoré prílohy, stanovila kritériá pre notifikácie a minimálne prahové hodnoty. Keďže tieto opatrenia majú všeobecnú pôsobnosť s cieľom zmeniť a doplniť nepodstatné prvky tejto smernice a nahradiť ich novými nepodstatnými prvkami, mali by sa prijať podľa regulačného postupu s kontrolou stanoveného v článku 5a rozhodnutia 1999/468/ES. (5) Smernica 2001/18/ES by sa preto mala zodpovedajúcim spôsobom zmeniť a doplniť. (6) Keďže zmeny a doplnenia smernice 2001/18/ES majú len technický charakter a týkajú sa len postupov výborov, nevyžadujú transpozíciu zo strany členských štátov. Z tohto dôvodu nie je potrebné prijať ustanovenia s týmto účinkom, PRIJALI TÚTO SMERNICU: Článok 1 Smernica 2001/18/ES sa mení a dopĺňa takto: 1) V článku 16 sa odseky 2 a 3 nahrádzajú nasledujúcimi odsekmi: „2. Komisia stanoví kritéria a informačné požiadavky uvedené v odseku 1, ako aj príslušné požiadavky týkajúce sa zhrnutí. Tieto opatrenia, ktorých cieľom je zmeniť a doplniť nepodstatné prvky tejto smernice jej doplnením, sa prijmú po konzultácii príslušného vedeckého výboru v súlade s regulačným postupom s kontrolou uvedeným v článku 30 ods. 3. Kritéria a informačné požiadavky budú také, aby zabezpečili vysokú úroveň bezpečnosti ľudského zdravia a životného prostredia, a budú založené na dostupných vedeckých dôkazoch týkajúcich sa bezpečnosti a skúseností získaných s uvoľnením porovnateľných geneticky modifikovaných organizmov. Požiadavky stanovené v článku 13 ods. 2 sa nahrádzajú požiadavkami uvedenými vyššie a uplatňuje sa postup stanovený v článku 13 ods. 3, 4, 5 a 6 a článkoch 14 a 15. 3. Komisia pred začatím postupu uvedeného v článku 30 ods. 3, ktorý sa týka rozhodnutia o kritériách a informačných požiadavkách uvedených v ods. 1 sprístupní návrh verejnosti. Verejnosť môže predložiť pripomienky Komisii do 60 dní. Komisia postúpi tieto pripomienky s analýzou výboru založenému podľa článku 30.“ 2) Článok 21 odsek 2 sa nahrádza takto: „Pre výrobky, v ktorých sa náhodné alebo technicky nevyhnutné stopy povolených GMO nedajú vylúčiť, môžu byť stanovené prahové hodnoty, pod ktorými sa takéto výrobky nemusia označovať podľa ustanovenia v odseku 1. Prahové hodnoty stanoví Komisia podľa príslušného výrobku. Tieto opatrenia, ktorých cieľom je zmeniť a doplniť nepodstatné prvky tejto smernice jej doplnením, sa prijmú v súlade s regulačným postupom s kontrolou uvedeným v článku 30 ods. 3.“ 3) Článok 27 sa nahrádza takto: „Článok 27 Prispôsobenie príloh technickému pokroku Prispôsobenie častí C a D prílohy II, prílohy III až VI a časti C prílohy VII technickému pokroku s cieľom je zmeniť a doplniť nepodstatné prvky tejto smernice sa prijme v súlade s regulačným postupom s kontrolou, uvedeným v článku 30 ods. 3.“ 4) Článok 30 odsek 3 sa nahrádza takto: „Ak sa uvádza odkaz na tento odsek, uplatňujú sa články 5a ods. 1 až 4 a článok 7 rozhodnutia 1999/468/ES so zreteľom na ustanovenia jeho článku 8.“ Článok 2 Táto smernica nadobúda účinnosť […] dňom nasledujúcim po jej uverejnení v Úradnom vestníku Európskej únie. Článok 3 Táto smernica je určená členským štátom. V Bruseli Za Európsky parlament Za Radu predseda predseda [1] … [2] … [3] … [4] … [5] Ú. v ES L 106, 17.4.2001, s. 1–39 [6] Ú. v ES L 184, 17.7.1999, p. 23. Rozhodnutie zmenené a doplnené rozhodnutím 2006/512/EC (Ú. v EÚ L 200, 22.7.2006, s. 11). [7] Ú. v. EÚ L 255, 21.10.2006, s. 1.